open-index/open-wikipedia-markdown huggingface dataset:
Nadia Murad

**Nadia Murad Basi Taha** (; g. 1993 m. Kocho kaime, Sindžaro rajone, Ninevijos muchafazoje, Irake) – žmogaus teisių aktyvistė iš Irako, pagal kilmę jazidė, buvusi džihadistų judėjimo Islamo valstybės belaisvė, Jungtinių Tautų Geros valios ambasadorė kovai su prekyba žmonėmis. Nobelio taikos premijos laureatė 2018 m., kartu su Denis Mukwege apdovanota už pastangas kovoti su seksualine prievarta karinėse ir konfliktinėse situacijose.

## Biografija

N. Murad gimė 1993 m. Kocho kaime šiaurės Irake, kompaktiškai jazidų apgyvendintame regione. Šeima buvo užimta žemės ūkio veikla. Kartu šeimoje dar augo 10 vaikų – 8 broliai ir 2 seserys. 2003 m. ji neteko tėvo. Vietinėje mokykloje įgijo vidurinį išsilavinimą, toliau planavo tapti mokytoja ir studijuoti universitete, tačiau Islamo valstybei užgrobus Kochą, ji to nespėjo padaryti.

2014 m. rugsėjo 15 d. Murad buvo džihadistų pagrobta iš gimtojo Kocho kaimo, laikoma nelaisvėje Mosule, prievarta ištekinta. Ji buvo mušama ir žaginama, kol galiausiai po 3 mėnesių sugebėjo pabėgti nuo savo kankintojų, pateko į pabėgėlių stovyklą Dohuke. N. Murad neteko motinos ir šešių brolių. 2015 m. vasario mėn. ji pirmą kartą liudijo Belgijos dienraščiui „La Libre Belgique“ būdama Ruangos stovykloje, kur gyveno konteineryje. 2015 m. ji buvo viena iš 1000 moterų ir vaikų, kuriems pagelbėjo Badeno-Viurtembergo (Vokietija) pabėgėlių programa, buvo suteikta galimybė persikelti į Vokietiją. 2017 m. ji Vatikane susitiko su popiežiumi Pranciškumi, kreipdamasi pagalbos persekiojamai jazidų bendruomenei.

2021 m. lapkričio 29 d., migrantų krizės metu, Nadia Murad lankėsi Lietuvoje dėl migrantų, kurių daugelis atvyko iš Irako.

## Įvertinimas

* Jungtinių Tautų Geros valios ambasadorė, 2016 m.
* Vaclavo Havelo žmogaus teisių premija, 2016 m.
* Sacharovo premija, 2016 m.
* Nobelio taikos premija, 2018 m.

## Bibliografija

* Nadia Murad: *The Last Girl: My Story of Captivity, and My Fight Against the Islamic State* (Virago eBook, 7 November 2017), 

## Šaltiniai
Petras Lygnugaris

**Petras Lygnugaris** SJ (1909 m. Ližių kaime, Kretingos apskritis, Rusijos imperija – 1985 m. Žemaičių Kalvarija, LTSR) – jėzuitų vienuolis, Romos katalikų kunigas Lietuvoje ir Rusijoje.

## Biografija
Kunigu įšventintas 1935 m., Antrojo pasaulinio karo metais tarnavo vikaru Plungės bažnyčioje. 1941 m. liepos mėn. 12 d. pakrikštijo 75 žydaites, kurias vis dėl to lietuviai aktyvistai išprievartavo ir nužudė kartu su kitais Plungės žydais.  Šis įvykis kunigą nepaprastai sukrėtė.

Pokaryje – Girdžių Šv. Marijos Magdalietės bažnyčios klebonas. 1950 m. spalio 19 d. NKVD areštuotas, Ypatingasis pasitarimas jį nuteisė dešimčiai metų kalėjimo. Bausmę atliko Urallage ir Sevurallage (abu Sverdlovsko srityje) bei Dubrovlage (Mordovija).

1956 m. paankstintai išleistas į laisvę. Atvyko į Lietuvos TSR ir, gavęs Vilniaus vyskupijos kurijos pažymą, kad gali vykdyti katalikų kunigo patarnavimus, vėl grįžo į Sibirą. Nuolatinės tarnybos vietos neturėjo – nuolat keliavo po regioną ir teikė religines paslaugas tikintiesiems. Savo veiklą derino su kitais Sibire panašiai veikusiais jėzuitais: kun. Jonu Paukščiu (darbavosi Jakutijoje), kun. Jurgiu Smilgevičiumi (Tomske), kun. Antanu Šeškevičiumi (Altajaus krašte). Pats Petras Lygnugaris aptarnavo Tomsko srities, Krasnojarsko krašto ir Buriatijos katalikus (kartais ir to pageidavusius stačiatikius). Kartu jis palaikė ryšį su savo provincijolu (įsikūrusiu Lietuvoje) kun. Jonu Danyla. Lėšų pragyvenimui ir kelionėms gaudavo iš tikinčiųjų aukų. Dalį pinigų išdalindavo skurstantiems, dalį kaip pagalbą siųsdavo į Lietuvą.

1958 m. P.Lygnugarį sovietiniai organai buvo areštavę Baturino gyvenvietėje, vietos spaudoje apie jį paskelbti kompromituojantys straipsniai, bet kunigas toliau dirbo nelegalų sielovadininko darbą. 1962 m. Taišete jį nuteisė penkeriems metams tremties į Železnogorsko gyvenvietę Irkutsko srityje. 1970 m. sunkiai sergančiam tremtiniui leido pasirinkti gyvenamąją vietą, kartu uždraudę jam likti Sibire.

Tais pačiais metais grįžo į Lietuvą, tarnavo Akmenės Šv. Onos bažnyčioje. Dalyvavo leidžiant ir platinant Lietuvos katalikų bažnyčios kroniką. Paskutiniaisias gyvenimo metais buvo Žemaičių Kalvarijos Švč. Mergelės Marijos Apsilankymo bazilikos altaristas, palaidotas šio miestelio *Beržų kalno* kapinėse.

## Šaltiniai
* Viktor Bilotas. ''Миссия иезуитов в Сибири в период правления Н. Хрущева'' 
* Irena Petraitienė. ''Gedulo ir vilties dienai: Sibiro apaštalai'' // bernardinai.lt
* ''Лигнугарис Пятрас (Lygnugaris Petras)'' // gulagmuseum.org 

## Nuorodos
* ''Kun. P.Lygnugario Sibire naudota maldaknygė Kauno istorijos muziejuje'' // gulagmuseum.org
Utovecas

**Utovecas** (, ) – negyvenama sala Drūkšių ežero Baltarusijai priklausančioje dalyje.

Administraciškai priklauso Breslaujos rajonui. Plotas – 0,0088 km², tai trečia pagal dydį tarp aštuonių ežero salų. Savo forma Utovecas primena statųjį trikampį kiek užapvalintais kampais. Apaugusios krūmokšniais salos paviršius plokščias, iškilęs 141,8 m virš jūros lygio. Artimiausia gyvenvietė – Drūkšių miestelis – išsidėsčiusi už kelių šimtų metrų į rytus. Šiauriau Utoveco plyti didesnės ežero salos – Pilies ir Alksninė, kiek vakariau eina Baltarusijos–Lietuvos valstybinė siena.

Norint aplankyti šią salą, reikia gauti Baltarusijos sienų apsaugos tarnybos leidimą.

## Šaltiniai
* Lake Druksiai (en.)
* Jan S. Krogh's Geosite: Lake Druksiai (BY-LT)

## Nuorodos
* Sala tarpukario kariniame žemėlapyje
* Sala 1984 m. kariniame žemėlapyje
Viktoras Bilotas

**Viktoras Bilotas** (; g.1971 m. spalio 16 d. Rusijos Tomsko srities Čajos rajono Kopanojė Ozero kaime) – PhD, projekto "Lietuvių Sibiriada" vadovas, VDU mokslo darbuotojas. 

## Biografija
Gimė tautiškai mišrioje šeimoje, tėvas Petras Bilotas į Sibirą pateko per 1951 m. Lietuvoje vykdytą trėmimo operaciją „Osenj“. Viktoras Bilotas gimtajame kaime lankė aštuonmetę, o rajono centre Podgorne – vidurinę mokyklą. 

Krasnojarske baigęs Sibiro technologijos instituto Miškininkystės fakultetą, dirbo pagal specialybę gimtinėje, vėliau tarnavo Čitos srityje Tarybinėje armijoje. Po studijų Šv. Jono institute Sankt Peterburge, 2005 m. grįžo į Sibirą. Trejus metus tarnavo administratoriumi Kristaus Atsimainymo katedroje Novosibirske, dirbo su *[[Caritas]]* organizacija. 2008 m. nukreiptas studijuoti į Romą: bažnyčios istorijos studijos Popiežiškajame Grigaliaus universitete. Apgynė licencijato darbą apie lietuvių jėzuitų misiją Sibire Nikitos Chruščiovo valdymo laikais.

Po baigimo grįžo atgal į *Vakarų Sibirą*. Paskirtas steigiamos parapijos Novosibirsko srities Krasnozerskojės gyvenvietėje administratoriumi, kartu dėstė Novosibirsko proseminarijoje. Toliau tyrinėjo katalikybės ir lietuvių Sibire istoriją. Dalyvavo Sibiro lietuvių veikloje , kartu rūpinosi ir tremtinių kapinių išsaugojimu. Jo iniciatyva 2015 m. Tomsko srities „86 kvartalo“ gyvenvietėje iškilo tautiečiams skirtas memorialinis paminklas. PhD, projekto "Lietuvių Sibiriada" vadovas, VDU mokslo darbuotojas. 

## Išnašos

## Šaltiniai
* ''«Наша община – частичка большой Церкви»'' 
* Dalia Žemaitytė. ''Kun. Viktoras Bilotas. Apie lietuvius Sibire, Katalikų bažnyčią Rusijoje ir nacionalizmą'' // bernardinai.lt 
* Виктор Билотас. ''Прикоснуться к истокам веры…'' // «Сибирская Католическая Газета»

## Nuorodos
* ‪‪Viktor Bilotas‬ - ‪Google Scholar‬
* Виктор Билотас. ''Миссия иезуитов в Сибири в период правления Н. Хрущева''
Melbourne City FC

**Melbourne City FC** – Australijos futbolo klubas iš Melburno.

## Istorija
2004 m. įkurtas Melburne. Kitados vadinosi **Melbourne Heat Football Club**. 

## Pasiekimai
;  **[[A-League]]:**
* **Čempionai (2):** 2020–2021, 2024–2025 m.

;  **[[FFA Cup]]:**
* **Nugalėtojai (1):** 2016 m.

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
; Pagrindinės komandos futbolininkai
: Atnaujinta 

## Šaltiniai

## Nuorodos
* Oficiali klubo svetainė
* Lygos oficiali svetainė
* FLASHSCORE
* Transfermarkt
* Globalsportsarchive
* RSSSF duomenų bazė
Alice Munro

**Alisa Ana Munro** (; 1931 m. liepos 10 d. – 2024 m. gegužės 13 d.) – Kanados rašytoja, rašiusi trumpas istorijas, 2013 m. Nobelio premijos laureatė literatūros srityje. Žanras – fantastika, fikcija.

Didžiojoje dalyje kūrinių veiksmas vyksta jos gimtojoje valstijoje, Ontarijuje.

## Žymesni kūriniai
* *Dance of the Happy Shades* – 1968
* *Lives of Girls and Women* – 1971
* *Something I've Been Meaning to Tell You* – 1974
* *Who Do You Think You Are?* – 1978
* *The Moons of Jupiter* – 1982 
* *The Progress of Love* – 1986
* *Friend of My Youth* – 1990 
* *Open Secrets* – 1994
* *The Love of a Good Woman* – 1998
* *Hateship, Friendship, Courtship, Loveship, Marriage* – 2001
* *Runaway* – 2004
* *The View from Castle Rock* – 2006
* *Too Much Happiness* – 2009
* *Dear Life* – 2012

## Šaltiniai
Joseph Rotblat

**Džozefas Rotblatas** (1908 m. lapkričio 4 d. Varšuvoje – 2005 m. rugpjūčio 31 d. Londone) – Lenkijos žydų kilmės britų fizikas, Manhatano projekto mokslininkas, branduolinių ginklų kritikas, Nobelio taikos premijos laureatas (1995 m.), Pagvošo konferencijų mokslo ir pasaulio klausimais iniciatorius ir organizatorius.

## Biografija

Gimė 1908 m. Varšuvoje, pasiturinčių Lenkijos žydų šeimoje. Baigęs mokyklą įstojo į Laisvąjį Lenkijos universitetą, 1932 m. įgijo fizikos mokslų magistro laipsnį. Vėliau mokėsi Varšuvos universitete, 1938 m. tapo fizikos mokslų daktaru. Po metų gavo tyrėjo vietą Liverpulio universitete, vadovaujamą žymaus fiziko ir fizikos Nobelio premijos laureato James Chadwick. Dėl lėšų trūkumo išvyko vienas, Lenkijoje palikęs savo žmoną Tola Gryn, kurios daugiau ir nepamatė (manoma, kad ji žuvo vienoje iš nacių koncentracijos stovyklų).

Antrojo pasaulinio karo metais Rotblat susitelkė prie tyrimų ir kartu su kitais mokslininkais padarė reikšmingų atradimų, parodžiusių teorines atominės bombos sukūrimo galimybes. Reaguodama į tai, JAV ir Didžioji Britanija inicijavo Manhatano projektą, į kurį buvo pakviestas ir Rotblat. Kurį laiką gyvenęs JAV ir dirbęs prie naujojo ginklo sukūrimo, 1944 m. gruodį jis sugrįžo į Liverpulio universitetą, tęsė mokslinę veiklą. Po kelerių metų ten įgijo antrą daktaro laipsnį, paremtą atominio sprogimo išskirtos radiacijos poveikio žmogaus sveikatai tyrimais. Gauti rezultatai Rotblat padarė skeptišką atominių ginklų atžvilgiu, jis tapo vienu iš to meto mokslininkų, kritikavusių Šaltojo karo metu įsibėgėjančias ginklavimosi varžybas ir aktyvius tiek JAV, tiek Sovietų Sąjungos vykdomus atominių bombų bandymus atmosferoje.

Po diskusijų su Bertranu Raselu ir Albertu Einšteinu, Rotblat išplėtojo idėją rengti mokslines konferencijas, kurios atsiribotų nuo Šaltojo karo politikos ir kritiškiau pažvelgtų į branduolines technologijas. Taip atsirado Pagvošo konferencijos mokslo ir pasaulio klausimais, nuo 1957 m. rengiamos Kanados Naujosios Škotijos provincijoje, o Rotblat tapo vienu iš pagrindinių organizatorių ir pirmuoju konferencijų generaliniu sekretoriumi. Konferencijos sutraukė mokslininkus iš viso pasaulio ir prisidėjo prie požiūrio į atominius ginklus pokyčių, davė impulsą prieš branduolinius ginklus nukreipto judėjimo stiprėjimui, kuris peraugo į tarptautinius susitarimus: Dalinio branduolinių bandymų uždraudimo sutartį, Branduolinio ginklo neplatinimo sutartį ir kt. Rotblat konferencijų rengimą prižiūrėjo iki 1976 m.

Už siekį sumažinti branduolinių ginklų naudojimą ir tikslą juos galiausiai visiškai eliminuoti, 1995 m. Rotblat buvo apdovanotas Nobelio taikos premija. Pusę premijos jis skyrė Pagvošo konferencijų rengimui skirtam fondui.

## Šaltiniai
Glebas Vėžaitis

**Glebas Vėžaitis** – Glebavičių linijos pradininkas.

## Biografija

Gimė Smolenskas, tėvas – LDK kunigaikštis Pretorijus Vėžas Manvydaitis, motina – Kordulė. Brolis – Jonas, Vėževičių giminės pradininkas. Žmona – Milochna Ona Račkaitė, Račkaus Stracevičiaus duktė. Sūnūs – Jurgis, Stanislovas, Petras. Duktė – Marina, ištekėjusi už Alberto Jonaičio Kločkos.

Jo žmona dotavo Sulitaičių cerkvę.

## Šaltiniai
* Rimvydas Petrauskas „Lietuvos Diduomenė XIV a. Pabaigoje – XV a.“ 307 psl.
* Glebavičių giminės medis @ Geni.com
Hlebavičiai

**Hlebavičiai** () – XV a. – XVII a. Lietuvos Didžiosios kunigaikštystės (LDK) didikų giminė.

## Giminė
Katalikai, kilę iš etninės Lietuvos. Pirmasis iš XV a. antrosios pusės žinomas giminės atstovas Glebas Vėžaitis. Per herbus (Lelija (herbas)Leliva) giminiavosi su tuo metu įtakingais didikais Manvydais. Dėl to ir dėl glaudžių ryšių su valdančiąja Jogailaičių dinastija iškilo jo sūnūs Jurgis, Stanislovas ir Petras Glebavičiai.

Glebavičiai nuolat būdavo skiriami LDK rusiškų žemių (Smolenskas, Polockas, Vitebskas) vietininkais arba vaivadomis, neretai – centrinės valdžios pareigūnais (buvo Vilniaus ir Trakų vaivados, LDK maršalkos, iždininkai). Pasižymėjo XV a. pab.- XVI a. pirmosios pusės karuose su Maskvos didžiąja kunigaikštyste, dalyvavo pasiuntinybėse.

Pavardė *Glebas* – lenkiškos, baltarusiškos kilmės (, ). Toliau per sen.  kilusi iš senovės skandinavų vardo *Guðleifr* (plg. sen. ).

## Žymiausi giminės atstovai

* Glebas Vėžaitis – giminės pradininkas
** Jurgis Glebavičius (?-po 1520) – 1492–1499 m. Smolensko vietininkas, 1508–1514 m. Smolensko vaivada, išgarsėjo gindamas Smolenską. Jurgis Glebavičius savo giminės herbą suteikė Brastos muitininkui Mykolui Juozapavičiui, taip padėjo šiai žydų giminei įsitvirtinti LDK valdančiajame elite.
*** Mikalojus Jurgaitis Glebavičius (?-1514) – išgarsėjo gindamas Smolenską
*** Jonas Glebavičius (?-1549) – Glebavičių įtaką ypač sustiprino Jurgio sūnaus veikla. Kaip ištikimas Bonos Sforcos šalininkas, jai konfliktuojant su Lietuvos ponais parėmęs Žygimanto Augusto kandidatūrą į didžiojo kunigaikščio sostą, jis 1542 m. tapo Vilniaus vaivada, 1546 m. – LDK kancleriu. Buvo vienas turtingiausių Lietuvos didikų: pagal 1528 m. LDK kariuomenės surašymą duodavo 148 raitelius, o tai atitiko 184 valstiečių tarnyboms iš savo ir dar 88 iš žmonos valdų. Valdovo pavyzdžiu kūrė savo dvarą – jo pareigūnai vadinti maršalkomis, pakamariais ir kt.
**** Jonas Glebavičius (?-1590) – Ryšius su LDK valdovo gimine išsaugojo ir jo sūnus Jaunystėje lavinosi Šv. Romos (Vokietijos) imperatoriaus dvare, kurį laiką buvo Žygimanto Augusto dvariškis, 1580–1586 m. – LDK didysis iždininkas, 1586–1590 – Trakų vaivada. Perėjęs į evangelikų reformatų tikėjimą globojo kalvinų spaustuvę Vilniuje, rėmė Andrių Volaną ir Joną Lasickį.
** Stanislovas Glebavičius (?-1513) – 1495–1501 m. Vitebsko vietininkas, 1501–1513 m. Polocko vaivada 1492–1511 m. buvo vienas svarbiausių Lietuvos Didžiosios kunigaikštystės derybininkų su Maskva.
** Petras Glebavičius –

Paskutinis žymus LDK veikėjas iš Glebavičių giminės – Smolensko vaivada Jurgis Karolis Glebavičius (?-1669) – XVII a. vidurio karų su Rusija ir Švedija dalyvis. 1655 m. atsisakė pripažinti Švedijos karaliaus Karolio X Gustavo valdžią, nors buvo vedęs Kėdainių sutarties su švedais iniciatoriaus Jonušo Radvilos seserį Kotryną. Aktyviai dalyvavo rengiant 1667 m. Andrusovo paliaubų sutartį su Maskva. 1668–1669 m. – Vilniaus vaivada.

## Šaltiniai

## Nuorodos
* Glebavičių giminės medis @ Geni.com
Ratų balansavimas

**Ratų balansavimas** – masės pasiskirstymas tarp automobilio padangos arba viso rato (įtraukiant ratlankį, ant kurio padanga sumontuota).

Kai ratas sukasi, asimetriškumas masės pasiskirstyme gali sukelti / lemti ašies periodines jėgas ir jėgos momentus, kurie gali sukelti / lemti važiavimo sutrikimus, įprastai vertikalias ir šonines vibracijas ir taip pat vairo svyravimus, virpėjimus, vibravimus. Dažnis ir didumas šio važiavimo sutrikimo įprastai didėja su greičiu ir pakaba gali tapti įaudrinta, kai rato sukimosi dažnis yra lygus pakabos rezonansiniam dažniui.

## Transporto priemonės vibracija
Vibracija automobiliuose gali būti dėl daugelio priežasčių, tokių kaip ratų išbalansavimo, netobulų padangų arba rato formos, stabdymo pulsavimo ir nusidėvėjusios arba laisvos pavaros, pakabos, arba vairavimo komponentų. Svetimos medžiagos, tokios kaip kelio derva, akmenys, ledas arba sniegas, kuris įstrigo padangos protektoriuje arba kitaip laikosi prie padangos arba rato, taip pat gali lemti / sukelti laikiną disbalansą ir sekantį vibravimą.

## Šaltiniai
Ratų suvedimas

**Ratų suvedimas** – dalis standartinės automobilio priežiūros, kuri susideda iš ratų kampų koregavimo pagal automobilio gamintojo reikalavimus. Šiais koregavimais siekiama sumažinti padangų nusidėvėjimą ir užtikrinti, kad transporto priemonė judėtų tiesiai ir taisyklingai (be „traukimo“ į vieną šoną).

## Išnašos
Western Sydney Wanderers FC

**Western Sydney Wanderers FC** – Australijos futbolo klubas, 2012 metais įkurtas Sidnėjuje. 

## Pasiekimai
;  **[[A-League]]**
* **Čempionai (1):** 2013 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
; Pagrindinės komandos futbolininkai
* Atnaujinta 

## Šaltiniai

## Nuorodos
* Official website
* Supporters website
* Lygos oficiali svetainė
* RSSSF duomenų bazė
2016–2017 m. A-League

**[[2016]]–[[2017]] m. [[A-League]]** – Australijos pirmos pakopos divizionas, aukščiausioji futbolo lyga. 

Sezonas prasidėjo 2016 m. spalio 7 d., baigėsi 2017 m. balandžio 16 d. Dalyvavo 10 komandų.

## Reguliariojo sezono lentelė

Šaltinis: soccerway

## Finalo serija
#### Finalo rungtynės
----

* **[[Sydney FC]] nugalėjo finalo rungtynėse ir tapo čempionais.**
------------------------------------------------

## Šaltiniai
 

## Nuorodos
* A-League oficiali svetainė
* RSSSF duomenų bazė (Čempionų sąrašas ir sezonai)
2011–2012 m. A-League

**[[2011]]–[[2012]] m. [[A-League]]**– Australijos pirmos pakopos divizionas, aukščiausioji futbolo lyga. 

Sezonas prasidėjo 2011 m. spalio 8 d., baigėsi 2012 m. balandžio 22 d. Dalyvavo 10 komandų.

## Reguliariojo sezono lentelė

Šaltinis: soccerway

## Finalo serija
#### Finalo rungtynės
----

* **[[Brisbane Roar FC|Brisbane Roar]] nugalėjo varžovus ir tapo čempionais.**
-------------------------------------------

## Šaltiniai
 

## Nuorodos
* A-League oficiali svetainė
* RSSSF duomenų bazė (Čempionų sąrašas ir sezonai)
Karo aukos

**Karo aukos** () – 1989 m. JAV sukurta tikrais įvykiais paremta karinė drama.

## Pagrindiniai aktoriai
: *Aktorius – vaidmuo*
* Michael J. Fox – eilinis Maksas Eriksonas
* Sean Penn – seržantas Tonis Maserve
* Don Patrick Harvey
* John C. Reilly
* John Leguizamo
* Thuy Thu Le
* Erik King
* Sam Robards

## Turinys
 
1966 m., Vietnamo karas. Būrys amerikiečių žvalgų, pasiųsti į užduotį, viename kaime pagrobia vietinę meriną, ketindami ją išprievartauti. Tam prieštarauja vienintelis kareivis, eilinis Eriksenas, tačiau iš baimės jis taip pat nesiima jokių veiksmų, tačiau ir nedalyvauja prievartavime. Kuomet vėliau būrio vadas seržantas Maserve liepia Eriksenui merginą nušauti, jis atsisako tai padaryti.

Kuomet būrys grįžta atgal, Eriksenas apie įvykį praneša vyresnybei, tačiau ši neketina imtis jokių veiksmų, o kartu buvę kariai grasina jį nužudyti. Eriksenui tenka įveikti didžiulį pasipriešinimą, kol nusikaltę kariai galų gale atsiduria tribunole...

## Pagrindiniai apdovanojimai
* Auksinis gaublys (nominacija) – geriausia muzika
2007–2008 m. A-League

**[[2007]]–[[2008]] m. [[A-League]]** – Australijos pirmos pakopos divizionas, aukščiausioji futbolo lyga. 

Sezonas prasidėjo 2007 m. rugpjūčio 24 d., baigėsi 2008 m. vasario 24 d. Dalyvavo 8 komandos.

## Reguliariojo sezono lentelė

Šaltinis: Soccerway

## Finalo serija
#### Finalo rungtynės

----

* **[[Newcastle Jets FC|Newcastle Jets]] nugalėjo finale ir tapo čempionais.**
---------------------------------------------------------

## Šaltiniai
 

## Nuorodos
* A-League oficiali svetainė
* RSSSF duomenų bazė (Čempionų sąrašas ir sezonai)
Exposed

**Exposed** – 2016 m. JAV sukurtas filmas. Pradinis jo pavadinimas buvo „Dievo duktė“ („Daughter of God“), tačiau vėliau jis buvo permontuotas, į pirmą planą iškeliant Keanu Reeves vaidintą personažą. Tai labai nepatiko juostos režisieriui, kuris netgi reikalavo, kad jo pavardė būtų išbraukta iš titrų (juose režisieriumi įvardintas Declan Dale). 

Juosta patyrė visišką finansinę nesėkmę, o svetainėje „Rotten Tomatoes“ ją teigiamai vertina vos 8 proc. lankytojų.

## Pagrindiniai aktoriai
: *Aktorius – vaidmuo*
* Ana de Armas – Izabela de La Kruz
* Keanu Reeves – detektyvas Skotas Galbanas
* Christopher McDonald – leitenantas Galvėjus
* Mira Sorvino – Žanina Kulen
* Big Daddy Kane
* Laura Gomez

## Turinys
 
Izabelė, grįždama po naktinės pamainos, metro pamato vyrą, kuris jai pasirodo esąs angelas. Tuo pat metu joje pačioje metro stotelėje nužudomas policininkas Kulenas. Šio porininkas, detektyvas Galbanas, bando rasti užpuoliką, iki kurio, kaip jis tiki, gali atvesti tuo pat metu metro buvusi mergina.

Galbanas ieško Izabelos, tačiau niekas nėra suinteresuotas tyrimu: miręs kolega buvo korumpuotas policininkas ir tiesos atskleidimas gali pakenkti ir šio reputacijai, ir išmokų šeimai panaikinimu.

Tuo tarpu Izabela, dirbanti su vaikais, pati gyvena su savo vaikino šeima, o pastarasis tarnauja Artimuosiuose Rytuose ir ryšį palaiko tik per kompiuterį. Vieną vakarą jis neprisijungia sutartu laiku ir šeima sužino, kad vaikinas žuvo. Kaip tik tą dieną Izabela sužino esanti nėščia. Ji pasakoja šeimai, kad tai ženklas, kurį jai davė metro matytas angelas, tačiau tuo niekas netiki. Vaikino šeima apkaltina ją neištikimybe ir išveja merginą į gatvę.

Tuo metu Izabela pradeda įtarti, kad viena iš mergaičių, lankančių jos grupę, namie patiria seksualinę prievartą. Tai pažadina jos pačios prisiminumus apie vaikystėje patirtą smurtą ir apie užslėptus prisiminimus metro stotelėje, kuomet ją užpuolė ir išprievartavo vėliau nužudytas policininkas Kulenas. Izabela eina kartu su mergaite į šios namus, kur, kilus konfliktui, nužudo šios tėvą. Į įvykio vietą atvyksta detektyvas Galbanas, kuris supranta radęs merginą, kurios taip ieškojo...
Pilnametystė (1969 filmas)

**Pilnametystė** () – 1969 m. sukurtas filmas. Jame aktorė Helen Mirren atliko savo pirmąjį didelį vaidmenį.

## Pagrindiniai aktoriai
: *Aktorius – vaidmuo*
* James Mason – Bredlis Morahanas
* Helen Mirren – Kora
* Jack MacGowran – Netas Kelis
* Neva Carr Glyn
* Harold Hopkins
* Slim De Grey

## Turinys
 
Garsus dailininkas Bredlis Morahanas, išgyvenantis kūrybinę krizę, nusprendžia apsigyventi saloje, atokiai nuo žmonių, tikėdamasis susigrąžinti įkvėpimą. Čia gyvena tik senmergė Kora, girtuoklaisujanti senutė ir šios anūkė Kora, svajojanti sutaupyti pinigų ir išvažiuoti gyventi į miestą. Pradžioje Bredlis trokšta vienatvės, tačiau pažintis su Kora jam padeda susigrąžinti aistrą tapybai. Mergina tampa jo pozuotoja, Bredlis kuria vieną eskizą po kito, kol apie tai sužino Koros senelė. Kadangi mergina nepilnametė, senelė suprendžia šantažuoti dailininką...
Stanislovas Glebavičius

**Stanislovas Glebavičius** (g. prieš 1449 - m. po 1513) – LDK valstybinis veikėjas, Merkinės vietininkas 1492–1495 metais, rūmų maršalka 1492–1511 metais, Vitebsko 1495–1501 m., Breslaujos nuo 1501 m., Polocko nuo 1502 m. vietininkas, Polocko vaivada (1502–1503, 1504–1513).

## Biografija
Lietuvos bajorų Glebavičių giminės atstovas, herbo „Leliva" savininkas. Smolensko ir Dorogobušo vaivados Glebo Vėžaičio ir Miloknos Anos Račkaitės sūnus.

Aktyvus LDK interesų gynėjas ginčuose su Maskvos kunigaikštyste dėl rusų žemių. Paeiliui tarnavo trims didiesiems kunigaikščiams: Kazimierui IV, Aleksandrui Jogailaičiui ir Zigmantui. Naudojosi ypatingu Lietuvos didžiojo kunigaikščio Aleksandro Jogailaičio pasitikėjimu, buvo pastovus jo tarybos narys.

Žymus diplomatas, penkis kartus dalyvavo pasiuntinybėse pas Maskvos didįjį kunigaikštį 1492, 1499, 1503, 1504 ir 1511 metais, tame tarpe, vieną kartą nuo Zigmanto I. Stanislovui Glebavičiui priskiria svarbų vaidmenį Lietuvos-Rusijos kare 1487–1494 metais ir sėkmingame klausimo sprendime dėl vedybų tarp Lietuvos didžiojo kunigaikščio Aleksandro Jogailaičio ir Elenos Ivanovnos, Maskvos didžiojo kunigaikščio Ivano III ir Sofijos Paleolog (1494) dukters.

Kurį tai laiką buvo ginče su Aleksandru Jogailaičiu, tačiau 1505 metais perėjo iš opozicijos pas jo šalininkus, už ką Aleksandras apdovanojo jį naujais dvarais ir kitomis dovanomis. Stanislovas Glebavičius dalyvavo kovose su Maskvos kariais netoli Pskovo, Rusijos-Lietuvos 1507–1508 metų karo eigos metu, vadovaujant Polocko bajorų įgulai ir penkiems tūkstančiams samdomų karių iš Čekijos ir Vokietijos.

## Šeima
Buvo vedęs Sofiją Karčiauskaitę, su kuria turėjo keturis ar penkis vaikus:
* Joną;
* Mikalojų;
* Elžbietą (Jelizavetą) – Palenkės vaivados Ivano Semionovičiaus Sapiegos, o po to Grigaliaus Astiko žmona;
* Kateriną (Katažiną), Vitebsko vaivados Motiejaus Vaitiekaičio Kločka žmona;
* nežinomo vardo duktė.

## Nuorodos

* Glebavičių giminės medis @ Geni.com

|-
Leonora (filmas)

**Leonora** () – 1975 m. sukurtas siaubo filmas. 

## Pagrindiniai aktoriai
: *Aktorius – vaidmuo*
* Michel Piccoli – Ričardas
* Liv Ullmann – Leonora
* Ornella Muti – Katerina
* Antonio Ferrandis
* Angel del Pozo
* George Rigaud

## Turinys
 
Viduramžiai. Pasiturinčio bajoro Ričardo pirmoji žmona Leonora mirė prieš 10 metų ir nors šis vėliau vėl vedė, niekada nesusitaikė su netektimi. Kartą jį aplankęs senolis pareiškia, kad mirtis nėra visagalė ir kad šią galima nugalėti, jeigu to labai trokšti. Netrukus pas Ričardą sugrįžta Leonora, visiškai nepasikeitusi per tuos metus. Jis įsako visiems elgtis su ja lyg nieko nebūtų nutikę ir pats priima ją į savo namus. Ričardas nužudo savo antrąją žmoną Kateriną, su kuria jau turi susilaukęs vaikų ir vėl apsigyvena su Leonora. 

Netrukus apylinkėse pradeda dingti vaikai ir įsibaiminę valstiečiai dėl to pradeda kaltinti atgijusią moterį. Neapsikentę Ričardas išsirengia ieškoti anksčiau sutikto senolio, kuris nurodo, kad viskas baigsis, jeigu Ričardas nužudys žmoną...
Eugenijus Valatka

**Eugenijus Valatka** (g. 1971 m. balandžio 19 d. Sokonių kaime, Prienų rajone) – lietuvių chemikas.

## Biografija
1989–1993 studijavo KPI, įgijo inžinerijos bakalauro laipsnį. 1994–1996 m. mokėsi KTU ir Anžė universitete, įgijo aplinkosaugos inžinerijos magistrą. Disertaciją rengė KTU ir 13-ajame Paryžiaus universitete, apgynė 2000 m., tapo cheminės inžinerijos daktaru.

2000–2002 m. dirbo vyr. asistentu ir lektoriumi KTU Cheminės technologijos fakulteto Fizikinės chemijos (dabar – Fizikinės ir neorganinės chemijos) katedroje, 2002–2012 m. docentas, nuo 2012 m. – profesorius. 2006–2011 m. buvo Cheminės technologijos fakulteto studijų prodekanu, 2011–2018 m. – dekanu.

2018 m. išrinktas KTU rektoriumi. 2023 m. gegužės 19 d. perrinktas.

2019–2021 m. – Lietuvos universitetų rektorių konferencijos viceprezidentas.

Nuo 2019 m. Lietuvos energetikos instituto mokslo tarybos narys.

Nuo 2020 m. ISM Vadybos ir ekonomikos universiteto valdybos narys.

Nuo 2020 m. LRT tarybos narys.

Nuo 2020 m. Kauno prekybos, pramonės ir amatų rūmų tarybos narys.

Nuo 2021 m. Kauno krašto pramonininkų ir darbdavių asociacijos viceprezidentas.

Nuo 2021 m. Gdansko technologijų universiteto (Politechnika Gdańska) (Lenkija) Tarptautinės mokslo tarybos narys.

## Veikla
Mokslinės interesų sritys – katalizė, elektrochemija, fotochemija. Per mokslinę karjerą dalyvavo daugiau kaip 40 nacionalinių ir tarptautinių konferencijų, paskelbė daugiau kaip 70 mokslo darbų, kurių dalį sudaro publikacijos, paskelbtos tarptautiniuose, citavimo reitingą turinčiuose mokslo žurnaluose. 

Turi dalyvavimo ir vadovavimo mokslinių tyrimų ir eksperimentinės plėtros (MTEP) projektams patirties, yra aktyvus tarptautinių ir Lietuvos organizacijų – Tarptautinės elektrochemijos draugijos (ISE), Europos chemijos tematinio tinklo (ECTN) ir kt. – narys, Lietuvos chemikų draugijos pirmininko pavaduotojas.

Kaip ekspertas aktyviai dalyvavo studijų projektų veiklose rengiant Europos kreditų perkėlimo ir kaupimo sistemos (ECTS) nacionalinę koncepciją, plėtojant studijas reglamentuojančių aprašų sistemą.

## Nuorodos
CV 

## Šaltiniai
Mindaugas (vardas)

**Mindaugas** – dvikamienis baltiškos kilmės vardas sudarytas iš šaknies *Min* ir *Daug* siejamos su liet. žodžiais *minti, galvoti, manyti; mintis, mąstymas* bei *daug*. 1990–2013 m. laikotarpiu suteikti 5606 vardai.

## Monarchai
* Mindaugas –  Lietuvos didysis kunigaikštis (~1236–1253 m.), taip pat pirmasis Lietuvos karalius (1253–1263 m.).

## Šaltiniai
Víctor Pérez Alonso

**Viktoras Peresas Alonzas** (; g. 1988 m. sausio 12 d.) – Ispanijos futbolininkas, saugas.

## Karjera
Žaidėjas kitados rungtyniavo gimtinėje (AD Alcorcón, SD Huesca, Real Valladolid, Levante UD, Córdoba CF).

2017–2018 m. sezone rungtyniavo Wisła Kraków (Lenkija). 

2018 m. priklausė Bengaluru (Indija). Indijos Superlygoje sužaidė vos vienerias rungtynes.

### Vilniaus „Žalgiris“
2019 m. sausio mėnesį pasirašė sutartį su Vilniaus „Žalgiriu“. 2019 m. A lygos sezone sužaidė 21 rungtynes ir pelnė du įvarčius.

2020 m. sausio mėn. tapo aišku, kad žaidėjas Vilniaus „Žalgiryje“ neberungtyniaus.

### Vėlesnė karjera
2020 m. grįžo į Indiją ir atstovavo East Bengal Club. 

2021 m. rungtyniavo CD El Ejido (Ispanija).

Nuo 2022 m. atstovavo Les Eskaldeso „Atlètic“ (Andora).

## Išnašos

## Nuorodos
* SOCCERWAY
* Transfermarkt
* bdfutbol.com
Gediminas (vardas)

**Gediminas** – dvikamienis baltiškos kilmės vardas sudarytas iš šaknies *Ged* ir *Min* siejamos su liet. žodžiais *gedėti, gailėti; liūdėti* bei *minti, galvoti, manyti; mintis, mąstymas*. 1990–2013 m. laikotarpiu suteikti 2314 vardai.

## Monarchai
* Gediminas –  Lietuvos didysis kunigaikštis (~1275-1341).

## Šaltiniai
Elna (ežeras)

**Elna** arba **Elnos Laukonių ežeras** – ežeras Lietuvoje, Trakų rajone, 3 km į vakarus nuo Paluknio, Rūdiškių miške. Ežero ilgis iš šiaurės į pietus – 0,12 km, plotis – iki 0,1 km. Altitudė 139,3 m. Krantai žemi, pelkėti, ištisai apaugę medžiais. Ežeras nenutekantis, priklauso Merkio intako Luknos baseinui.

## Šaltiniai
Amitabha

**Amitabha** ( *Amitābha*; *amita* – „beribė“, *ābhā* – „šviesa“; *beribė, begalinė šviesa*; ( *Emituo*), (,  *Amida*) – „begalinės šviesos buda“, vienas svarbiausių mahajanos dangiškųjų bei svarbiausias Tyrosios žemės budizmo buda, rojaus – suvokiamo kaip sąmonės būsena –  valdovas. Aprašytas mahajanos sutrose.

Pagal legendą, Amitabha buvo karalius, atsisakęs sosto ir tapęs vienuoliu Dharmakara. Galiausiai jis užsitarnavo begalinių nuopelnų per nesuskaičiuojamus daugybę praėjusių gyvenimų. Amitabha dažniausiai vaizduojamas su brangakmenių karūna, sėdintis ant lotoso žiedo.

## Išnašos
Ešerinis (Trakų r., Trakų sen.)

**Ešerinis** – ežeras Lietuvoje, Trakų rajone, 4,5 km į šiaurės vakarus nuo Trakų, 0,08 km į šiaurę nuo Akmenos ežero. Ežero ilgis iš vakarų į rytus – 0,18 km, plotis – iki 0,12 km. Altitudė 148,1 m. Krantai aukštoki. Aplinkui plyti pievos, tik pietinė pakrantė apaugusi medžiais ir krūmais. Šalia įsikūręs Bražuolės kaimas. Ežeras nenutekantis, priklauso, Bražuolės upės baseinui.

## Šaltiniai
Ešerinis (Trakų r., Rūdiškių sen.)

**Ešerinis** – ežeras Lietuvoje, Trakų rajone, 8,5 km į šiaurės vakarus nuo Rūdiškių, Panošiškių miške. Ežero ilgis iš šiaurės į pietus – 0,2 km, plotis – iki 0,09 km. Altitudė 143,7 m. Krantai aukštoki, ištisai apaugę medžiais. Ežeras nenutekantis, priklauso Vilkokšnio ežero baseinui.

## Šaltiniai
Ežeraitis (Trakų r.)

**Ežeraitis** arba **Pakalnių ežeras** – ežeras Lietuvoje, Trakų rajone, 7,5 km į pietryčius nuo Aukštadvario. Ežeras netaisyklingo trikampio formos, ilgis iš vakarų į rytus – 0,26 km, plotis – iki 0,18 km. Altitudė 125,5 m. Krantai žemi, pelkėti, tik šiaurvakarinis krantas aukštas. Iš vakarų ir šiaurės supa Spindžiaus miškas, pietinėje pakrantėje plyti dirbami laukai, įsikūręs Pakalninkų kaimas. Pietuose išteka upelis link Solio ežero (Verknės upės baseinas).

## Šaltiniai
Edinburgh City FC

**„Edinburgh“** – Škotijos futbolo klubas iš Edinburgo.

## Istorija
Klubas įkurtas 1966 m. Orginalusis **Edinburgh City Football Club** buvo įkurtas 1928 m., tačiau 1955 m. nutraukė savo veiklą.

2022 m. birželį klubas pervadintas ir tapo **FC Edinburgh**.

2023 m. birželio mėn. pasikeitė klubo savininkai. Pranešta, kad grįžtama prie senojo pavadinimo ir klubas vadinsis **Edinburgh City**.

## Sezonai

## Spalvinė gama

## Apranga
;Sportinių aprangų gamos pokyčiai:
* Namuose žaidžia baltos spalvos aprangomis. 

## Sezonai

|}

## Išnašos

## Nuorodos
* oficiali klubo svetainė
Hideki Yukawa

**Hidekis Jukava** (, 1907 m. sausio 23 d. Tokijuje – 1981 m. rugsėjo 8 d. Kiote) – japonų fizikas, Nobelio fizikos premijos laureatas (1949 m.) už mezonų egzistavimo prognozę remiantis teoriniais darbais apie branduolines jėgas. Jukava buvo pirmasis Japonijos pilietis, gavęs Nobelio premiją.

## Biografija

Gimė 1907 m. Tokijuje, intelektualų šeimoje. Jo tėvas buvo geologijos profesorius. 1928 m. baigė studijas Kioto universitete, o 1938 m. įgijo fizikos mokslų daktaro laipsnį Osakos universitete. Po doktorantūros sugrįžo į Kioto universitetą, iki 1970 m. ėjo teorinės fizikos profesoriaus pareigas. 1948–1949 m. vienerius metus praleido Prinstono universitete, o 1949–1953 m. vykdė tyrimus Kolumbijos universitete. Nuo 1953 m. vadovavo Kioto universiteto Fundamentaliosios fizikos tyrimų institutui.

Dar bestudijuodamas 1935 m. paviešino hipotezę, kad jėga, atomų branduoliuose rišanti protonus ir neutronus, atsiranda dėl dalelių pasikeitimo. Jukava tas daleles pavadino mezonais ir teoriškai apskaičiavo jų savybes. Eksperimentais mezonų egzistavimas buvo įrodytas tik po 12 metų – 1947 m. Šiuo metu žinoma, kad Jukava savo tyrimuose identifikavo vieną iš mezono tipų – π mezonus, dar vadinamus pionais. Už padarytas įžvalgas šioje srityje Jukava 1949 m. buvo apdovanotas Nobelio fizikos premija.

## Šaltiniai
Ežeriukas (Trakų r.)

**Ežeriukas** – ežeras Lietuvoje, Trakų rajone, 9 km į pietus nuo Trakų. Ežero ilgis iš šiaurės vakarų į pietryčius – 0,43 km, plotis – iki 0,32 km. Altitudė 138,6 m. Krantai žemi, tik šiaurinis krantas aukštas, apaugę medžiais ir krūmais. Vakarinėje ir pietinėje pakrantėje auga miškeliai, į šiaurę ir pietryčius plyti dirbami laukai. Ežerą iš šiaurės į pietus prateka Aluonos upė (Luknos intakas), vakaruose įteka upelis iš netoliese telkšančio Ilgučio ežero. Šalia įsikūrę Aluonos ir Bugeluvkos kaimai.

## Šaltiniai
Aleksandro kolona

**Aleksandro kolona** () – Sankt Peterburgo Rūmų aikštės viduryje iškilęs ampyro stiliaus paminklas, skirtas Rusijos imperijos pergalei prieš Napoleono Bonaparto kariuomenę pažymėti. Kolona pavadinta imperatoriaus Aleksandro I, valdžiusio šalį 1801–1825 m. (t. y. prancūzų kariuomenės įsiveržimo metu). Monumentas yra 47,5 m aukščio, jo viršuje stovi kryžių laikanti angelo skulptūra. 704 t sveriantis paminklas yra miesto įžymybė, įdomus architektūrinis ir inžinerinis statinys.

## Istorija
Aleksandro kolona sukurta pagal Prancūzijoje gimusio peterburgiečio architekto Augusto de Montferrando projektą 1834 m. Paminklą užsakė imperatorius Nikolajus I. Pirmasis projektas buvo atmestas kaip neįspūdingas ir tik vėliau buvo patvirtintas antrasis – pačios aukščiausios kolonos pasaulyje variantas. 25,45 m aukščio ir 3,5 m skerspjūvio koloną nuspręsta pagaminti iš rapakivio granito. Suomijoje nuo uolos buvo atskeltas prizmės formos monolitas ir svertų pagalba pakrautas į tam tikslui pastatytą laivą–barką. 

Atgabentas Peterburgan granitas buvo galutinai nutašytas ir nušlifuotas. Didelį rūpestį kėlė pelkėta Rūmų aikštė – tik 5,2 m gylyje buvo aptiktas dideles apkrovas galintis atlaikyti smėlio gruntas, į kurį sukalė 1250 polių. Iki aikštės lygio iškeltas pamatas buvo suformuotas iš pusės metro aukščio granitinių blokų, juos tarpusavyje perrišus ir sutvirtinus metalinėmis jungtimis. Ritinių pagalba statybininkai užrideno ant pamato 400 t sveriantį pjedestalą. Jį pakėlus, buvo pašalinti ritiniai ir užlietas cementinio skiedinio paklotas.

Pagaliau atėjo svarbiausia, kolonos pakėlimo diena. 1832 m. rugpjūčio 30 d. į aikštę susirinko minios žiūrovų, reginio išvysti atvyko pats imperatorius Nikolajus I su šeima. Škotų inžinierius Viljamo Handyside vadovaujami 2000 kareivių ir 400 darbininkų, panaudoję sudėtingą gervių sistemą, monolitinę koloną pakėlė ir pastatė į vietą. Tai užtruko beveik dvi valandas.

Kolonos viršuje stovi bronzinė angelo figūra. Dešinė ranka iškelta į dangų, o kaire angelas laiko  6,4 m aukščio kryžių, kuriuo prispaudžia gyvatę. Boriso Orlovskio sukurtos skulptūros veidas labai panašus į imperatoriaus Aleksandro I veidą. Ji simbolizuoja Rusiją, Europai atnešusią taiką ir ramybę. Keturkampį paminklo pjedestalą puošia bronziniai bareljefai, šlovinantys rusų kariuomenės narsą. Jis buvo aptvertas 1,5 m aukščio tvora, pati aikštė išgrįsta akmenimis. 

1834 m. rugpjūčio 30 d., dalyvaujant šimtatūkstantinei kariuomenės rikiuotei, Aleksandro kolona buvo atidengta.

## Šaltiniai

* Ю. М. Пирютко. ''Александровская колонна'' // encspb.ru 
* ''Александровская колонна'' // walkspb.ru 
* А. Л. Ротач. *Александровская колонна* – Ленинград, 1966
* М. С. Зискинд. *Декоративно-облицовочные камни* – Ленинград, 1889 c. 112–113
* Д. В. Любин. *Александровская колонна* – Санкт-Петербург, 2013
Arthur Ashkin

**Arturas Aškinas** (, g. 1922 m. rugsėjo 2 d. Brukline, Niujorke) – amerikiečių fizikas, dirbęs garsiose „Bell Laboratories“ ir „Lucent Technologies“ laboratorijose. Gyvena Ramsone, Naujajame Džersyje. Daugelio laikomas optinių pincetų tėvu, už ką jis 2018 m. pelnė Nobelio fizikos premiją. Jam skirta pusė premijos dydžio, o kita jos dalis atiteko fizikams Donna Strickland ir Gérard Mourou. Turėdamas 96 metus amžiaus, jis tapo vyriausiu Nobelio premijos laureatu.

A. Aškinas pradėjo dirbti su lazerio generuojama spinduliuote 1960-ųjų pabaigoje, ir šie eksperimentiniai tyrimai privedė 1986 m. prie nekontaktinio įrankio – optinio pinceto išradimo. Jo veikimo principas pagrįstas elektromagnetinės spinduliuotės slėgiu. Fizikas vienas pirmųjų lazerio pagalba pradėjo manipuliuoti mikrodalelėmis trimatėje optinėje gaudyklėje. Pagrindinis fenomenas yra šviesos slėgis, kuris gali būti išskirstytas į optinius gradientus ir sklaidos jėgas.

## Biografija

A. Aškinas gimė Brukline (Niujorkas) žydų emigrantų iš Ukrainos šeimoje. Tėvas Isidoras (1891-?) turėjo dantų gydymo laboratoriją. Šeimoje buvo dar du broliai ir sesuo. Brolis fizikas Julius Aškinas (1920–1982) pasižymėjo dalelių fizikoje, buvo Manhatano projekto dalyvis.

1940 m. baigęs Džeimso Medisono vidurinę mokyklą, mokėsi Kolumbijos universitete, o tuo pačiu būdamas pakviestas ir į karinę tarnybą Antrojo pasaulinio karo metu, dalyvavo projekte, kuriame buvo kuriami megatronai karinių radarų įrengimams. Pasak paties A. Aškino, šiame projekte su juo buvo dar trys būsimi Nobelio laureatai. Po tarnybos kariuomenėje, 1947 m. tęsė branduolinės fizikos studijas Kornelio universitete, kuriame apsigynė daktaro laipsnį. 

1952 m. pradėjo dirbti „Bell Laboratories“ Miurei Hile (Naujasis Džersis), gavęs rekomendaciją iš Sidnio Melmano, mokslinio vadovo Kolumbijos universitete. Pradžioje tyrė mikrobangų spinduliavimą. 1961 m. pradėjo dirbti su lazerių technika. Nuo 1963 m. vadovavo nelinijinės optikos skyriui, vėliau pervadintam į lazerių skyrių. 1967 m. pervestas į kitą laboratoriją „Lucent Technologies“ Holmdele (Naujasis Džersis), kur užsiėmė lazerinėmis gaudyklėmis. 1978 m. išrado optinį pincetą.

A. Aškinas buvo daugelio mokslo tiriamųjų darbų ir 47 patentų autorius. 1996 m. išrinktas į JAV Nacionalinės mokslų akademijos narius. Stivenas Ču išvystė Aškino metodą vėsinti atomams optinėje gaudyklėje, už ką 1997 m. gavo Nobelio fizikos premiją.

1992 m., po 40–metės karjeros daugelyje eksperimentinės fizikos sričių, išėjo į pensiją. Fizikas ir toliau dalyvavo laboratorijos darbe iki jos uždarymo 2006 m., po to įsikūrė savo namo rūsyje, kur tęsė savo mokslinį darbą. Paskutiniais metais telkė dėmesį į saulės šviesos koncentravimo eksperimentus, už kuriuos 2009–2015 m. gavo dar kelis patentus.

## Šaltiniai
Graužeris

**Graužeris** – ežeras Lietuvoje, Trakų rajone, 6 km į pietryčius nuo Onuškio. Ežero ilgis iš šiaurės į pietus – 0,22 km, plotis – iki 0,19 km. Altitudė 141,7 m. Krantai žemi, vakarinis ir pietinis pelkėti – į pietus plyti ~ 7 ha dydžio pelkė. Ežerą supa Bytautonių miškas. Pietuose išteka Graužinės upelis link Lieluko ežero (Spenglos baseinas). Kiek atokiau nuo ežero įsikūręs Gruožninkėlių kaimas.

## Šaltiniai
Gold Coast United FC

**Gold Coast United FC** – Australijos futbolo klubas, 2008 metais įkurtas Gold Koste (Aukso krante). 

## Istorija
Klubas įkurtas 2008 m. Tris sezonus žaidė A-League. Vėliau neteko licencijos.

2017 m. rugpjūčio 3 d. klubas buvo atkurtas.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Logotipo kaita

Vaizdas:Gold Coast United FC old logo.png|A-League laikų emblema
Vaizdas:Gold Coast United FC currently.png|Dabartinė emblema


## Sezonai

|}

## Treneriai
* Miron Bleiberg (2007–2012)
* Mike Mulvey (laikinasis) (2012)

## Stadionas
Namų rungtynes žaidė Skilled Park stadione, kuris yra Robinoje.

## Nuorodos

## Nuorodos
* Oficiali klubo svetainė
* Transfermarkt
* RSSSF duomenų bazė
Gilandis

**Gilandis** – ežeras Lietuvoje, Trakų rajone, 6,5 km į pietryčius nuo Aukštadvario. Ežero ilgis iš vakarų į rytus – 0,35 km, plotis – iki 0,26 km. Altitudė 123,3 m. Vakarinėje dalyje yra 0,07 ha salelė. Krantai žemi, vakarinis ir pietinis pelkėti, daugiausia apaugę medžiais ir krūmais. Rytinėje pakrantėje auga miškelis, kitose pakrantėse – pievos, dirbami laukai, krūmai. Šiaurinę ežero dalį iš rytų į vakarus prateka Verknės upė (priešsroviui ežeras protaka jungiasi su Gilužio ežeru). Šalia įsikūręs Derionių kaimas.

## Šaltiniai
Raudonos katės stiklo labirinte

**Raudonos katės stiklo labirinte** () – 1975 m. sukurtas giallo filmas. 

## Pagrindiniai aktoriai
: *Aktorius – vaidmuo*
* Martine Brochard – Pauletė
* John Richardson – Markas Bertonas
* Ines Pellegrini – Naiba
* Mirta Miller – Liza
* Daniele Vargas – Robis
* Raf Baldassarre – Martinezas
* Silvia Solar – Geilė 

## Turinys
 
Grupė amerikiečių turistų, keliaujančių po Ispaniją, tampa maniako, savo aukoms išpjaunančio akis, taikiniu. Policija įtaria prie turistų vėliausiai prisijungusį verslininką Bertoną, nes tarp kitų keleivių yra šio meilužė, tuo tarpu jis pats pradeda tikėti, kad žmogžudystės yra susijusios su jo žmona, sergančia psichine liga. Jiedu išsiskyrė oro uoste ir žmona turėjo grįžti į Valstijas, tačiau Bertonas sužino, kad į lėktuvą ji neįlipo. Policija pradeda ieškoti moters, tačiau žmogžudystės tęsiasi ir toliau...
New Zealand Knights FC

**New Zealand Knights FC** – buvęs Naujosios Zelandijos futbolo klubas, 2004 metais įkurtas Oklande. 

## Istorija
2004 m. įvyko restruktūrizacija ir radosi naujas klubas.

2005–2006 ir 2006–2007 m. sezonuose žaidė A-League. Pastarojo sezono neužbaigė. Klubas buvo pašalintas iš lygos.

2007 m. vasario 21 d. komanda buvo išformuota.

## Spalvinė gama

## Stadionas
North Harbour Stadium buvo namų rungtynėms skirtas stadionas. Jis yra Olbanyje, Naujojoje Zelandijoje.

## Žaidėjai
#### Buvę komandos kapitonai
* 2005  Danny Hay
* 2006  Darren Bazeley

## Sezonai

|}

## Išnašos
Gilužis (Trakų r.)

**Gilužis** arba **Gelužis** – ežeras Lietuvoje, Trakų rajone, 6,5 km į pietryčius nuo Aukštadvario. Ežero ilgis iš pietvakarių į šiaurės rytus – 0,36 km, plotis – iki 0,26 km. Altitudė 123,3 m. Krantai žemi, tik šiaurinis krantas aukštas. Krantai beveik ištisai apaugę medžiais. Pakrantėse auga miškeliai, o šiaurinėje pakrantėje plyti pievos. Pietine ežero dalį prateka Verknės upė (pasroviui ežeras protaka jungiasi su Gilandžio ežeru). Prie ežero įsikūrę Derionių ir Drabužninkų kaimai.

## Šaltiniai
Northern Fury FC

**North Fury FC** – buvęs Australijos futbolo klubas, 2008 metais įkurtas Taunsvilyje. 

## Istorija
Klubas įkurtas 2008 m. Keletą sezonų žaidė A-League. Vėliau neteko licencijos ir teisės žaisti lygoje. 2018 m. klubas likviduotas.

## Spalvinė gama

## Emblema

Vaizdas:North Queensland Fury logo.png|
Vaizdas:North Fury.png|


## Apranga
; Sportinės aprangos pokyčiai:

## Sezonai

|}

## Treneriai
*  Ian Ferguson, 2009–2010
*  František Straka, 2010–2011
*  Gareth Edds, 2012–2013
*  Ian Ferguson, 2013–2017
*  Paul Roncato, 2017
*  Michael Brooks, 2018

## Stadionas
Namų rungtynes žaidė Townsville Sports Reserve stadione

## Nuorodos
* Northern Fury FC official website
* Lygos oficiali svetainė
* RSSSF duomenų bazė
Orgija (matavimo vienetas)

**Orgija** – nesisteminis ilgio matavimo vienetas naudotas Senovės Egipte ir Graikijoje.

Orgijos ilgis buvo matuojamas nuo ištiestų vyro rankų didžiųjų pirštų galų ir buvo lygus:
*2,094 m – Senovės Egipte;
*1,851 m – Senovės Graikijoje.

Lietuvoje atitikmeniu būtų sieksnis (1,83 m).

## Šaltiniai

## Nuorodos
Tas prakeiktas šarvuotas traukinys

**Tas prakeiktas šarvuotas traukinys** () – 1978 m. sukurtas filmas, 1967 m. amerikiečių filmo „The Dirty Dozen“ laisva interpretacija. JAV šis filmas buvo pavadintas „Negarbingi šunsnukiai“ ir sulaukė ypatingo dėmesio 2009 m., kuomet juostą tokiu pačiu pavadinimu sukūrė Quentin Tarantino. Nors Tarantino filmas nėra šio filmo perdirbinys, tarp jų yra keletas sąsąjų, pvz., aktorius Bo Svenson vaidino abejuose filmuose.

## Pagrindiniai aktoriai
: *Aktorius – vaidmuo*
* Bo Svenson – leitenantas Robertas Ygeris
* Fred Williamson – eilinis Fredas Kanfeldas
* Peter Hooten – Tonis
* Jackie Basehart – Berlis
* Michel Constantin 
* Debra Berger
* Donald O‘Brien

## Turinys
 
1944 m., Prancūzija. Grupė nuteistų amerikiečių kareivių vežama į įkalinimo vietą, tačiau patenka į pasalą. Nuteistiesiems pavyksta pabėgti ir jie nusprendžia pasiekti Šveicarijos sieną. Kelyje jiems tenka kovoti su vokiečiais, kol susiduria į priešo užnugarį pasiųstais britų žvalgais. Neišsiaiškinus kas yra kas, įvyksta susišaudymas ir žvalgai žūva. Dezertyrai atsiduria pas partizanus, kur atvykęs britų karininkas juos demaskuoja. Nepaisant to, būrio vadas leitenantas Ygeris įtikina karininką vietoj žuvusių žvalgų užduotį užpulti šarvuotą traukinį patikėti jiems...
Rosemary Dexter

**Rozmari Dekster** (, 1944 – 2010 m.) buvo italų kino aktorė, gimusi Pakistane, brito ir anglomianmarietės šeimoje.

Kine filmavosi 1963 – 1976 m. 

## Filmografija

* Omicron (1963)
* Oltraggio al pudore (1964)
* Desideri d'estate (1964)
* Giulietta e Romeo (1964)
* Casanova '70 (1965)
* Altissima pressione (1965)
* Keliais doleriais daugiau (1965)
* Un uomo a metà (1966)
* Gente d'onore (1967)
* Per amore... per magia... (1967)
* Il sesso degli angeli (1967)
* El desperado (1967)
* House of Cards (1968)
* Markizas de Sadas. Žiustina (1968)
* The Shoes of the Fisherman (1968)
* I quattro del pater noster (1969)
* La mafia lo chiamava il Santo ma era un castigo di Dio (1969)
* Violenza al sole - Una estate in quattro (1970)
* Mio Mao - Fatiche ed avventure di alcuni giovani occidentali per introdurre il vizio in Cina (1970)
* Mazzabubù... Quante corna stanno quaggiù? (1971)
* I figli chiedono perché (1972)
* L'occhio nel labirinto (1972)
* L'ultimo uomo di Sara (1973)
* Sette ore di violenza per una soluzione imprevista (1973)
* Dieve mano, kaip žemai aš puoliau! (1974)
* Nepilnametė (1974)
* Catene (1974)
* Povero Cristo (1975)
* Rapporto a tre (1976)

## Nuorodos

* IMDb profilis
Gižiūnų ežeras

**Gižiūnų ežeras** arba **Moluvėnų ežeras** – ežeras Lietuvoje, Trakų rajone, 4 km į šiaurės vakarus nuo Grigiškių. Ežero ilgis iš pietvakarių į šiaurės rytus – 0,28 km, plotis – iki 0,19 km. Altitudė 101,1 m. Šiaurinis ir rytinis krantai žemi, pelkėti, pietinis – aukštokas. Iš vakarų prieina Panerių miškas. Šiaurės rytuose išteka upelis link netoliese tekančios Moluvenės upelio (Neries intakas). Šalia įsikūrusi Moluvėnų gyvenvietė, kolektyvinių sodų bendrijos. Pietine pakrante eina automagistralė .

## Šaltiniai
Gruožaitis

**Gruožaitis** – ežeras Lietuvoje, Trakų rajone, 5 km į pietryčius nuo Onuškio. Ežero ilgis iš šiaurės vakarų į pietryčius – 0,34 km, plotis – iki 0,15 km. Altitudė 140,9 m. Krantai žemi, daug kur pelkėti, apaugę medžiais ir krūmais. Šiaurinėje ir pietinėje pakrantėse plyti dirbami laukai. Rytuose išteka upelis link čia pat telkšančio Gruožio ežero (Spenglos upės baseinas). Šiaurinėje pakrantėje įsikūręs Gruožninkų kaimas, eina kelias , pietinėje pakrantėje – Gruožninkėlių kaimas.

## Šaltiniai